alexandrainst/scandi-wiki huggingface dataset:
Kongedømmet Ungarn

Kongedømmet Ungarn (ofte bare forkortet til Ungarn) var en stat i Sentral-Europa som eksisterte fra 1000 til 1918, så fra 1919 til 1946 avbrutt av flere perioder med anarki og forskjellige styreformer. 

Middelalderens Ungarn var det nest største landet i Europa, kun Det tysk-romerske rike var større, og befolkningsmessig det tredje største landet. Kongedømmet Ungarn vokste frem i dagens vestlige Ungarn og Slovakia, og spredde seg siden til resten av det som i dag er Ungarn, Transilvania (i dagens Romania), dagens østlige Slovakia, Karpato-Ruthenia, Vojvodina (i dagens Serbia), Burgenland Østerrike, Slavonia (i dag Kroatia) og andre mindre områder i nærheten. Kongedømmet Kroatia (uten Slavonia) hadde selvstyre fra 1091 til 1868, underlagt Ungarns krone, og var i personalunion fra 1868 til 1918. Kongedømmet var bundet sammen med keiserdømmet Østerrike i en personalunion fra 1867 til 1918. Statsdannelsen ble kalt Østerrike-Ungarn, eller dobbeltmonarkiet.

Navn
I senmiddelalderen refererte de latinske ordene «Natio Hungarica» og «Hungarus» til alle adelsmennene av kongeriket. Innbyggerne hadde nasjonalfølelse, der lojalitet og patriotisme ble satt fremfor etnisk opprinnelse. Imidlertid, ifølge István Werbőczys Tripartitum, besto «Natio Hungarica» kun av privilegerte adelsmenn som tilhørte Ungarns krone, uavhengig av etnisk tilhørighet.

Det latinske navnet Regnum Hungariae/Vngarie (Regnum betyr kongedømme); Regnum Marianum (Kongedømmet eller styret av St. Mary); eller bare Hungaria var formen som ble brukt i offisielle dokumenter fra begynnelsen av kongedømmet frem til 1840-årene, mens det tyske navnet Königreich Ungarn ble brukt fra 1849 til 1860-årene og det ungarske navnet Magyar Királyság i 1840-årene og fra 1860-årene til 1918. Navnene på de andre språkene brukt i kongeriket var Królestwo Węgier (polsk), Regatul Ungariei (rumensk), Краљевина Угарска/Kraljevina Ugarska (serbokroatisk), Kraljevina Ogrska (slovensk), Uherské království (tsjekkisk) og Uhorské kráľovstvo (slovakisk).

Se også
Ungarns regenter
Transilvania
Vojvodina
Karpato-Ruthenia

Eksterne lenker
 Ungarn i Encyclopædia Britannica fra 1911
 Atlas over Kongedømmet Ungarn i 1914 

Kroatias historie
Ungarns historie
Slovakias historie
Serbias historie
Vojvodina
Slovenias historie
Østerrikes historie
Romanias historie
Ukrainas historie
Historiske stater og riker i Europa
Stater og territorier etablert i 1000
Stater og territorier opphørt i 1946
Kvaløysletta

Kvaløysletta er et tettsted på Kvaløya i Tromsø kommune, ca. 6 km nordvest for Tromsø sentrum. Det ligger ved Sandnessundet på østsiden av Kvaløya, og er knyttet til Tromsøya via Sandnessundbrua. Kvaløysletta hadde  innbyggere per .

Kvaløysletta er også en bydel i Tromsø.

Veier på Kvaløysletta

Referanser

Bydeler i Tromsø
Tidligere fergesteder i Troms
Tettsteder i Troms og Finnmark
Artikler i sjøfart-prosjektet
Sukkerbiten (Oslo)

«Sukkerbiten» var en bygning på utsiden av Operaen i Oslo på øya Snelda. Etter at bygningen ble revet og øya brukes til arrangementer brukes navnet om øya.

Snelda ble blant annet benyttet av Politiets beredskapstropp som øvelseslokaler. Før dette og senketunnelarbeidet med Operatunnelen gjorde tuppen av Bjørvikautstikkeren til en øy, ble bygningen brukt av Oslo laste- og lossekontor. I perioden før dette igjen ble bygget benyttet av Oslo Havn KFs tekniske avdeling. Opprinnelig var bygget en del av Nyland Mekaniske Verksted og ble brukt av administrasjonen.

Det er fortsatt Oslo Havn KF som eier området og råder over bygget, og Sukkerbiten ble revet i mai 2010, i forbindelse med Bjørvikautbyggingene.

Hvert år fra 2015 arrangeres musikk- og familiefestivalen Oslo Fjord Fest på Sukkerbiten, og det er restaurantdrift der i sommerhalvåret. Fra Sukkerbiten går det gangbro til bebyggelsen på Sørenga, som del av Havnepromenaden.

Litteratur

Referanser

Eksterne lenker
Sukkerbiten. Nettsted for restaurant- og arrangementsvirksomheten.  Besøkt 7. januar 2017.

Byggverk i Oslo
Bjørvika
Eirik André Lamøy

Eirik André Lamøy (født 7. november 1984 i Harstad) er en norsk fotballspiller som har spilt for Tromsdalen, Degerfors og Sandefjord Fotball.

Lamøy er opprinnelig fra Harstad og har spilt i flere lokale klubber der gjennom oppveksten, blant annet Harstad IL og Fotballklubben Landsås Han var også i sine ungdomsår en aktiv skiløper, men valgte å satse for fullt på fotballkarrieren ila videregående skole. Lamøy har en bachelorgrad fra universitetet i Tromsø innenfor økonomi og en mastergrad fra universitetet i Oslo innenfor samfunnsøkonomi.

Spillerkarriere 
Han gikk til Tromsdalen i 2004 og spilte back for klubben i to år. Han hadde deretter en sesong i Sverige, for Degerfors IF (i Superettan i 2006). Sesongen 2007 var han tilbake i Tromsø og spilte spiss for Tromsdalen i 1. divisjon.

Sommeren 2008 skrev han kontrakt med Sandefjord Fotball fra 1. januar 2009 i Eliteserien. Han var i 2013 toppscorer for Sandefjord Fotball. I 2014 ble han signert for en ny 2-årskontrakt Sandefjord Fotball.

Lamøy spilte sin 150 obligatoriske kamp for Sandefjord Fotball da laget møtte Hødd på hjemmebane den 15. juni 2014. Han ble kåret til Årets Spiller av spillere, lederteam og jury etter sesongen 2011 og ble ogsaå kåret til Supporternes spiller etter sesongen 2013.

Etter syv sesonger i SF bestemte han seg for å legge opp som fotballspiller. Lamøy spilte i alt 183 kamper og scoret 29 mål for Sandefjord Fotball.

Statistikk 
(Sist oppdatert 26. desember 2014)  

* Kun seriekamper.

** Statistikken er mangelfull før sesongen 2007

Referanser

Eksterne lenker 
 
 Sandefjord Fotball.no – Spillerens profil

Norske fotballspillere
Fotballspillere for Tromsdalen UIL
Fotballspillere for Degerfors IF
Fotballspillere for Sandefjord Fotball
Personer fra Harstad kommune
Christer Johnsgård

Christer Johnsgård (født 17. februar 1987) er en norsk fotballspiller og programleder. 

Han spilte for Fotballklubben Senja (etablert 2000).  Både faren Walter og onkel Ørjan var storskårere i klubben. Fra Senja gikk han til Tromsø og Tromsdalen Fotball (TUIL) før Adeccoligaen 2007.  

Han ble i TUIL frem til 2012 da han gikk tilbake helt til Senja som rykket ned til 3. divisjon i 2013 der de var i en sesong før opprykk. Han skåret seks  da Senja slo Ishavsbyen Fotballklubb fra Kroken i Tromsø 10–0 borte sommeren 2014. Med 34 mål var han klubbens toppscorer i 2014. I 2015 var han med 21 mål, atter klubbens mestscorende og toppscorer i 2. divisjon avdeling 4.

Johnsgård signerte en ettårskontrakt for Tromsø IL den 16. februar 2016, og fikk sin tippeligadebut i en alder av 29.  Han hadde kun to innhopp i A-lagskamper da han i oktober 2016  skåret seks mål da andrelaget TIL 2 vant 8–2 over Mo IL. I februar 2017 var han tilbake i TUIL.

Johnsgård har siden 2012 vært programleder for Kråkeklubben på Barne-TV (NRK), produsert av NRK Troms og Finnmark. I 2016 skrev han manus for Påskemorgen.

Referanser

Eksterne lenker 
 

Norske fotballspillere
Fotballspillere for Senja FK
Fotballspillere for Tromsdalen UIL
Fotballspillere for Tromsø IL
Personer fra Lenvik kommune
Fødsler i 1987
Programledere for NRK
René Amengual

René Amengual Astaburuaga (født 2. september 1911 i Santiago de Chile, død 2. august 1954 i Santiago de Chile) var en chilensk komponist. Amengual skrev blant annet Universitetet i Chiles offisielle hymne.

Viktigste verk 
 Concierto para piano (1941)
 Himno de la Universidad de Chile (1942)
 Concierto para arpa (1950)
 Diez preludios (1951)

Referanser

Kilder 
 Empresa Periodística de Chile (1949), Diccionario Biográfico de Chile (7ª edición), Santiago de Chile.
 Salas Viu, Vicente (1951), La creación musical en Chile, 1900-1951, Santiago de Chile: Ediciones de la Universidad de Chile.

Chilensk kultur
Chilenske musikere
Personer fra Santiago de Chile
Sandnessundet

Sandnessundet er et sund mellom Tromsøya og Kvaløya i Tromsø kommune i Troms. Det er rundt 14 kilometer langt. Sundet krysses av Sandnessundbrua som knytter bydelen Kvaløysletta til Tromsø sentrum. I Sandnessundet ligger øyene Håkøya og Store Grindøya.

Referanser 

Sund i Troms og Finnmark
Tromsøs geografi
Bredo von Munthe af Morgenstierne (1851–1930)

For hans farfar, se Bredo Henrik von Munthe af Morgenstierne den eldre
Bredo Henrik von Munthe af Morgenstierne (født 11. november 1851 i Christiania, død 24. april 1930 i Oslo) var professor i rettsvitenskap ved Det Kongelige Frederiks Universitet fra 1889, medlem av Det akademiske kollegium og universitetets rektor fra 1912 til 1918.
Han var barnebarn av Bredo Henrik von Munthe af Morgenstierne den eldre, og far til diplomaten Wilhelm von Munthe af Morgenstierne og til språkforskeren Georg Valentin von Munthe af Morgenstierne.

Se også 
 Anne Kure.

Referanser

Eksterne lenker 
 Utdypningsartikkel om Bredo Von Munthe Af Morgenstierne hos Store norske leksikon

Professorer ved Universitetet i Oslo
Norske jusprofessorer
Rektorer ved Universitetet i Oslo
Formenn av Det Norske Studentersamfund
Norske numismatikere
Personer fra Oslo
Bredo
Svensby

Svensby (tidligere Svendsby) er ei bygd i Lyngen kommune i Troms. Den ligger på østsida av Ullsfjorden, rundt 25 km vest for Lyngseidet.

Svensby er tradisjonelt ei jordbruksbygd, med sammenhengende gårdsbebyggelse fra Indre berg i sør til Ulsnes i nord. Øst for bygda strekker lave skogsområder seg inn til foten av de imponerende fjellene i Lyngsalpan.

Bygda ligger ved fylkesvei 91, som starter på Lyngseidet, med fergeforbindelse over Ullsfjorden, til Breivikeidet i Tromsø kommune. Fra Svensby går Fv312 nordover til Russelv i Nord-Lenangen.

Svensbyområdet var før 1964 en del av Ullsfjord kommune, men 1. januar 1964 ble området, som da hadde 171 innbyggere, slått sammen med fastlandsområdet i Karlsøy og den daværende Lyngen kommune til den nye storkommunen Lyngen. Resten av Ullsfjord kommune ble sammen med Tromsøysund kommune innlemmet i den nye Tromsø kommune

Fergesteder i Troms og Finnmark
Bygder i Lyngen
Furuflaten

Furuflaten (kvensk: Vuosvankka, nordsamisk: Vuošvággi) er ei bygd i Lyngen kommune i Troms og Finnmark. Den ligger på vestsiden av fjorden Lyngen, rundt 14 kilometer sør for kommunesenteretLyngseidet.

Fylkesvei 868 går gjennom bygda. Rett nord for bygda går den 3,2 kilometer lange Pollfjelltunnelen, under Pollfjellet.

Det lokale idrettslaget er Furuflaten IL. Bygda har lysløype og kunstgressbane for fotball. Bygda har også en park hvor det finnes muligheter for å spille minigolf og den franske kulesporten petanque.

Furuflaten har mye industri, særlig gummi-, plast- og mineralsk industri samt metallvareindustri og næringsmiddelindustri. Det produseres blant annet forbrenningstoalett. Industrivirksomheten foregår for det meste i Furuflaten Industripark.

Til tross for at bygda bare har cirka 250 inbyggere har de en rekke store bedrifter i bygda.

Referanser 

Bygder i Lyngen
Tettsteder i Troms og Finnmark
Tidligere fergesteder i Troms
Artikler i sjøfart-prosjektet
Pelophila borealis

Pelophila borealis er en av billene i delgruppen (underfamilien) rovløpere (Nebriinae) i familiegruppen løpebiller.

Utbredelse  
Pelophila borealis har en nordlig utbredelse og er vanligst lengst i nord og i fjellet. Den finnes i Nord-Europa, østover i Hviterussland og Russland. Og i Canada i Nord-Amerika. Finnes i Norge.

Utseende 
Pelophila borealis er mellom 9 og 12,5 millimeter lang.  
Dekkvingene er metallisk bronsefarget og nesten svart, med markerte sidekanter. Dekkvingene har markerte punktrekker (lengelinjer) og flere dype børstegroper. Halsskjoldet (ponotum) har en markert sidekant. Beina og hodet har samme farge som resten av billen.

Levevis 
Pelophila borealis finnes langs strender og elvebredder på leireholdig grunn. Larvene lever som rovdyr.

De tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Eksterne lenker 
 
 Pelophila borealis - Ground Beetles of Ireland
 Rovløpere – Tree of Life (Nebriinae, Carabidae) engelskspråklig
 Rovløpere – Database Carabidae of the World – engelskspråklig
 Norsk entomologisk forening

Rovløpere
Dyr formelt beskrevet av Gustaf von Paykull
Biller formelt beskrevet i 1790
Ruggero Ferrario

Ruggero Ferrario (født 7. oktober 1897 død 5. april 1976) var en italiensk syklist som deltok under OL 1920 i Antwerpen.

Ferrario ble olympisk mester i sykkel under OL 1920 i Antwerpen. Han var med på det italienske laget som vant lagkonkurransen 4000 meter banesykling foran Storbritannia. De andre syklistene på laget var Primo Magnani, Arnaldo Carli og Franco Giorgetti. Det var åtte lag med fire syklister på hvert lag som deltok i konkurransen som ble avviklet i cupform. Italia slo Frankrike i kvartfinalen og Sør-Afrika i semifinalen.

OL-medaljer 
 1920  Antwerpen -  Gull i sykling, 4000 meter bane lagkonkurranse (Italia)

Eksterne lenker 
 

Italienske syklister
Olympiske mestere for Italia
Medaljevinnere under Sommer-OL 1920
Personer fra Milano
Fødsler i 1897
Dødsfall i 1976
Olympiske medaljevinnere i sykling
Aars og Voss’ skole

Aars og Voss' skole ble grunnlagt i 1863 av Jacob Jonathan Aars og cand. mag. Peter Voss i Kristiania. Den var først latin- og realskole og ble senere fullstendig gymnasium og en av de mest søkte høyere undervisningsinstitusjoner i Norge. Skolen var privat til 1918 og en av byens største private høyere skoler. Skolen ble nedlagt i 1969, sammen med flere andre skoler i nabolaget.

Skolebygget i St. Olavs gate 33, på hjørnet av Tullinsgate, i ble utført av arkitekt Henrik Thrap-Meyer i 1864-65. Bygget ble revet i 1972 sammen med resten av kvartalet for å gi plass for Radisson SAS Hotel Scandinavia.

Det er plantet et kirsebærtre til minne om skolen og høsten 1989 er det reist en byste av Olaf Bull utført av Joseph Grimeland.

Rektorer
 Ivar Alnæs (1918–1937)

Kjente elever

 Paul Olaf Bodding (1865–1938), misjonær og lingvist
 Kristian Birkeland
 Francis Bull
 Olaf Bull (1883–1933), dikter
 Torstein Rusdal (1887–1971), billedkunstner, første formann i UKS
 Christian Fredrik Michelet (1863–1927), utenriksminister
 Fridtjof Nansen
 Johan Collett
 Nikolai Nissen Paus, kirurg og humanitær leder
 George Wegner Paus, advokat og direktør i Norsk Arbeidsgiverforening
Sverre Spjeldnæs, major
 Rolf Stranger, ordfører i Oslo
 Erik Werenskiold
 Stein Winge
 Ørnulv Ødegård
 Christian Pierre Mathiesen

Referanser

Kilder 
 Salomonsens konversasjonsleksikon
 Oslo før og nå s238-239, 2. utgave, Kunnskapsforlaget
 Store norske leksikon, artikkel av Randi Bård Størmer

Tidligere private videregående skoler i Oslo
Tidligere offentlige skoler i Oslo
Skoler i bydel Frogner
Utdanningsinstitusjoner etablert i 1863
Utdanningsinstitusjoner nedlagt i 1969
Byggverk fullført i 1865
1863 i Norge
Henrik Thrap-Meyer
Skoler i Norge navngitt etter personer
Byggverk revet i 1972
Clark University

Clark University  er et privat, uavhengig universitet i Worcester i delstaten Massachusetts i USA. Det ble grunnlagt i 1887 av industriherren Jonas Clark, og er et liberal arts-universitet med tungt forskningsfokus. Lærestedet var tidlig ute med forskning og undervisning innenfor psykoanalyse.

Forskningssentrene ved Clark University omfatter:
William and Jane Mosakowski Institute
George Perkins Marsh Institute 
Strassler Family Center for Holocaust and Genocide Studies 
 Jacob Hiatt Center for Urban Education 
 Center for Risk and Security (CRS) 
Center for Technology, Environment and Development (CENTED) 
Center for Community-Based Development (CCBD) 
Clark Labs for Cartographic Technologies and Geographic Analysis 

Ved Clark var det 3 071 studenter og 278 vitenskapelig ansatte i 2006. Samme år var skolepengene US$ 31 456  for alle studenter som er folkeregistrert i USA. Studiene gis opp til doktorgradsnivå.

Eksterne lenker
 

Universiteter i Massachusetts
Utdanningsinstitusjoner etablert i 1887
1887 i USA
Clayton State University

Clayton State University er et delstat-eid universitet i  Morrow i delstaten  Georgia, USA. Det ble grunnlagt i 1969.

Ved Clayton var det 6 081 studenter og 353 vitenskapelig ansatte i 2006. Samme år var skolepengene US$ 3 688 for alle studenter som er folkeregistrert i delstaten. Studiene gis opp til bachelornivå.

Eksterne lenker
 

Universiteter i Georgia (USA)
Utdanningsinstitusjoner etablert i 1969
1969 i USA
1960-årene i Georgia (USA)
Clayton County (Georgia)
Coastal Carolina University

Coastal Carolina University  er et delstatseid universitet i Conway i delstaten Sør-Carolina, USA. Det ble grunnlagt i 1954. Blant fagtilbudene er business administration, lærerutdanning og marine studier.

Skolene ved universitetet omfatter:
 The E. Craig Wall, Sr. College of Business Administration
 Spadoni College of Education
 Thomas W. and Robin W. Edwards College of Humanities and Fine Arts
 College of Natural and Applied Sciences

Ved Coastal var det 8 049 studenter og 443 vitenskapelig ansatte i 2006. Samme år var skolepengene US$ 7 500 for alle studenter som er folkeregistrert i delstaten. Studiene gis opp til mastergradnivå.

Eksterne lenker
 

Universiteter i Sør-Carolina
Utdanningsinstitusjoner etablert i 1954
1954 i Sør-Carolina
Horry County
EM i friidrett 2002 – Stavsprang kvinner

Dette er de offisielle resultatene for øvelsen Stavsprang damer ved EM i friidrett 2002 i München, Tyskland som ble avholdt den 9. august. 
 
Norge var ikke representerte i øvelsen.

Rekorder før mesterskapet

Medaljevinnere

Resultater

Kvalifisering
Avholdt 7. august 2002

Gruppe A

Gruppe B

Finalen

Eksterne lenker
 Resultater

Øvelser under EM i friidrett 2002
Stavsprang
College of New Jersey

College of New Jersey   er et delstatseid universitet i Ewing i delstaten New Jersey, USA. Det ble grunnlagt i 1855.

Ved universitetet var det 6 934 studenter og 703 vitenskapelig ansatte i 2006. Samme år var skolepengene US$ 10 553 for alle studenter som er folkeregistrert i delstaten. Studiene gis opp til mastergradnivå.

Eksterne lenker 
 

Universiteter i New Jersey
Utdanningsinstitusjoner etablert i 1855
1855 i USA
Archaeocindis johnbeckeri

Archaeocindis johnbeckeri  er den eneste arten i slekten Archaeocindis. Den er en av billene i delgruppen (underfamilien) rovløpere (Nebriinae) i familiegruppen løpebiller. Systematikken følger Carabidae of the World.  Den finnes i Kuwait.

Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser

Eksterne lenker 
 
 Rovløpere – Tree of Life (Nebriinae, Carabidae) engelskspråklig
 Rovløpere – Database Carabidae of the World – engelskspråklig
 Norsk entomologisk forening

Rovløpere
Cicindis horni

Cicindis horni er den eneste arten i slekten Cicindis. Den er en av billene i delgruppen (underfamilien) rovløpere (Nebriinae) i familiegruppen løpebiller.

Den finnes i Argentina.

Systematisk inndeling 
Systematikken følger Carabidae of the World

 Ordenen biller, Coleoptera Linnaeus, 1758
 Underordenen Adephaga Schellenberg, 1806
 Overfamilien løpebiller og vannkalver, Caraboidea Latreille, 1802
 Familien løpebiller, Carabidae Latreille, 1802
 Underfamilien rovløpere, Nebriinae Laporte de Castelnau, 1834 [=Nebriini], Carabidae) 
 stammen Cicindini Banninger, 1927
 slekten Cicindis Bruch, 1908 – ingen norske arter 
 Cicindis horni Bruch, 1908

Referanser

Eksterne lenker 
 
 Rovløpere – Tree of Life (Nebriinae, Carabidae) engelskspråklig
 Cicindis horni – Database Carabidae of the World – engelskspråklig
 Norsk Entomologisk forening

Rovløpere
Biller formelt beskrevet i 1908
Archastes

Archastes  er en slekt av billene i delgruppen (underfamilien) rovløpere (Nebriinae) i familiegruppen løpebiller. Ingen arter er registret fra Norge.

Systematisk inndeling 
Systematikken følger Carabidae of the World

 Ordenen biller, Coleoptera Linnaeus, 1758
 Underordenen Adephaga Schellenberg, 1806
 Overfamilien løpebiller og vannkalver, Caraboidea Latreille, 1802
 Familien løpebiller, Carabidae Latreille, 1802
 Underfamilien rovløpere, Nebriinae Laporte de Castelnau, 1834 [=Nebriini], Carabidae) 
 Stammen Nebriini Laporte de Castelnau, 1834
 slekten Archastes Jedlicka, 1935 – ingen norske arter
 Archastes altitudinis Ledoux et Roux, 1996
 Archastes anonymus Ledoux et Roux, 1995
 Archastes berezowskii Shilenkov, 1984
 Archastes boulbeni Ledoux et Roux, 1998
 Archastes cenobitus Ledoux et Roux, 1999
 Archastes deuvei deuvei Ledoux et Roux, 1989
 Archastes deuvei paradeuvei Ledoux et Roux, 1998
 Archastes explanatus Ledoux et Roux, 1995
 Archastes gansuensis Ledoux et Roux, 1998
 Archastes glaber Ledoux et Roux, 1995
 Archastes haeckeli Farkac, 1995
 Archastes incidatus Ledoux et Roux, 1995
 Archastes janfarkaci Ledoux et Roux, 1997
 Archastes microporus Ledoux et Roux, 1998
 Archastes nigrescens Ledoux et Roux, 1995
 Archastes orbiculatus Ledoux et Roux, 1998
 Archastes purkynei Jedlicka, 1946
 Archastes setiferus Shilenkov, 1984
 Archastes solitarius Ledoux et Roux, 1999
 Archastes sterbai Jedlicka, 1935
 Archastes subquadratus Ledoux et Roux, 1998
 Archastes thierryi Ledoux et Roux, 1995
 Archastes triangulus Ledoux et Roux, 1995
 Archastes tronqueti Ledoux et Roux, 1995
 Archastes yuae Ledoux et Roux, 1995

Referanser

Eksterne lenker 
 
 Rovløpere – Tree of Life (Nebriinae, Carabidae) engelskspråklig
 Rovløpere – Database Carabidae of the World – engelskspråklig
 Norsk entomologisk forening

Rovløpere
Archileistobrius

Archileistobrius  er en slekt av billene i delgruppen (underfamilien) rovløpere (Nebriinae) i familiegruppen løpebiller. Ingen arter er registret fra Norge.

Systematisk inndeling 
Systematikken følger Carabidae of the World

 Ordenen biller, Coleoptera Linnaeus, 1758
 Underordenen Adephaga Schellenberg, 1806
 Overfamilien løpebiller og vannkalver, Caraboidea Latreille, 1802
 Familien løpebiller, Carabidae Latreille, 1802
 Underfamilien rovløpere, Nebriinae Laporte de Castelnau, 1834 [=Nebriini], Carabidae) 
 Stammen Nebriini Laporte de Castelnau, 1834
 slekten Archileistobrius Shilenkov et Kryzhanovskij, 1983 – ingen norske arter
 Archileistobrius expansicollis Ledoux, 1989
 Archileistobrius hwangtienyuni Shilenkov et Kryzhanovskij, 1983

Referanser

Eksterne lenker 
 
 Rovløpere – Tree of Life (Nebriinae, Carabidae) engelskspråklig
 Rovløpere – Database Carabidae of the World – engelskspråklig
 Norsk entomologisk forening

Rovløpere